સોશિઅલ મીડિયાનો મનફાવતો ઉપયોગ મુશ્કેલ બનશે | Aankhodekhi News
Home Technology સોશિઅલ મીડિયાનો મનફાવતો ઉપયોગ મુશ્કેલ બનશે
ભારતની વાત કરીએ તો ભારતના કેટલાક કલાકારો સૉશિયલ મિડિયાના આધારે જ પ્રસિદ્ધ થયા તેમ કહીએ તો ખોટું નથી. ઢીંચક પૂજા આવું જ એક નામ છે. પૂજા જૈનનો પરિચય આપવો હોય તો ભારતીય યૂટ્યૂબર અને ગાયક એવું કહેવાય છે કારણકે તે યૂટ્યૂબથી જ પ્રસિદ્ધ થઈ છે. લીલીસિંહ સુપરવુમનના નામે પ્રસિદ્ધ થઈ તો તે તેના વ્લૉગના કારણે. એ કહેવાની જરૂર ખરી કે બ્લૉગ એટલે લખાણ અથવા વિડિયો અથવા બંને મિશ્ર. પણ વ્લૉગ એટલે માત્ર વિડિયો. તેણે ૨૦૧૦માં યૂ ટ્યૂબ ચેનલ ચાલુ કરી હતી. ત્યારથી તેના ૮૫ લાખ સબસ્ક્રાઇબર થઈ ગયા છે. આવો જ એક બીજો શખ્સ છે કેઆરકે ખાન. તે તેની ફિલ્મના કારણે ઓછો અને ટિ્‌વટરના કારણે વધુ જાણીતો બન્યો છે. હકીકતમાં એમ કહેવું યોગ્ય રહેશે કે તેણે વિવાદાસ્પદ ટ્‌વીટ કરીને કુખ્યાતિ મેળવી છે.
પરંતુ વિવાદાસ્પદ બનવું એ સારી વાત નથી. તે ક્યારેક ભારે પણ પડી શકે છે. કેટલીક હસ્તીઓ કેઆરકે જેવી હોય છે. કેટલીક મોડલ, ગાયક કે અભિનેતા પોતાની તસવીરો મૂકીને લોકોમાં આકર્ષણનું કેન્દ્ર બનવા માગતા હોય છે. તેમાં ખોટું નથી. પરંતુ જો તેમાં સુરૂચિનો ભંગ થતો હોય તો જરૂર ખોટું થાય. અને આવા વખતે સરકાર પણ વચ્ચે પડે. તાન્ઝાનિયામાં આવું જ બન્યું છેપ તાન્ઝાનિયા સરકારે સૉશિયલ મિડિયા પર નગ્ન તસવીરો પર પ્રતિબંધ મૂક્યો છે. આથી ત્યાં કહેવાય છે કે જો તમે ઈં્‌રૈજિં્‌ટ્ઠિ્‌ેીજઙ્ઘટ્ઠઅનો ભાગ હો તો તમારે મુસીબતમાં મૂકાવાનો વારો આવી શકે છે. આ ્‌રૈજિં ્‌ટ્ઠિનો અર્થ શું થાય છે? અર્બન ડિક્શનરી એવું કહે છે કે અન્યોનું આકર્ષણ મેળવવાના ઈરાદે સૉશિયલ મિડિયા પર સેક્સી ફૉટૉગ્રાફ મૂકવો અથવા બીજાને મોહિત કરનારો સંદેશો મૂકવો.
તાન્ઝાનીયાના નિયમો મુજબ, ઑનલાઇન રેડિયો, ટીવી, બ્લૉગર અને અન્ય ડિજિટલ પ્લેટફૉર્મ ધરાવતા લોકોએ ટીસીઆરએ હેઠળ નોંધાવું ફરજિયાત છે. હવે સરકારે સેલિબ્રિટીઓ પર તડાપીટ બોલાવવાનું ચાલુ કર્યું છે. જોકે આ અગાઉ ૨૦૧૫માં પણ યુગાન્ડાની પૉપ ગાયિકા જેમીમા કાન્સિલ્મેને તેના મ્યૂઝિક વિડિયોમાં ટૂંકો ડ્રેસ અને બિકિની પહેરવા બદલ ધરપકડ કરી જેલ ભેગી કરાઈ હતી.(જી.એન.એસ)